изрази с код с един символ съгласно следната таблица:
 Код
 Значение
 K
 Килограм
 L
 Литър
 P
 Брой (артикул)
 8.3. F801: номер на заявлението (възстановяване при износа: ЕАД)
 Колкото по-подробен е номерът на заявлението, толкова по-важна става тази информация. Например разширение на номера на заявлението, съдържащо указание за номера на елемента, ще позволи по-точно определяне на данните относно възстановяване при износа.
 8.4. F802: митническо учреждение на поставяне под митнически надзор
 Държавите-членки трябва да използват „Списък с транзитни митнически учреждения“ (COL (9). Това е списък от упълномощени митнически учреждения за общностни/общи транзитни операции. Възможно е някои от митническите учреждения да липсват поради значението на „транзитните операции“, въпреки че това е изключение. В този случай държавата-членка предоставя пълното име на митническото учреждение.
 Изискван формат: Форматът на COL кода се състои от две позиции за обозначаване на държавата, следвани от код от шест символа за митническото учреждение. Например „EE1000EE“.
 8.5. F802B: изходно митническо учреждение
 Указва митническото учреждение, което удостоверява, че продуктите, за които са подадени заявления за възстановяване, са напуснали митническата територия на Общността. Държавите-членки трябва да използват „Списък с транзитни митнически учреждения“ (COL (9). Това е списък от упълномощени митнически учреждения за общностни/общи транзитни операции. Възможно е някои от митническите учреждения да липсват поради значението на „транзитните операции“, въпреки че това е изключение. В този случай държавата-членка предоставя пълното име на митническото учреждение.
 Тази информация е от изключително значение за одиторите във връзка с проверките за замяна. Информацията е налична в контролните екземпляри T5 или в подобни документи.
 Изискван формат: Форматът на COL кода се състои от две позиции за обозначаване на държавата, следвани от код от шест символа за митническото учреждение. Например „GB000392“.
 8.6. F804: код на възстановяване при износа
 В случай на непреработени селскостопански продукти: 12-цифровият код на продукта, за който е определено възстановяване при износа.
 В случай на преработени продукти (стоки, които не са в приложение I, или преработени селскостопански продукти): кодът/кодовете по КН на елемента/елементите, за който/които е определено възстановяване при износа. В този случай полето F500 следва да бъде попълнено с кода на крайния продукт. Вж. също и разяснителната бележка към поле F800 за процедурата, която трябва да бъде спазвана, ако повече от един елемент на преработен продукт отговаря на условията за възстановяване.
 8.7. F805: код за направление
 Изискван формат: „XX“, където X означава буква между A и Z (кодове от номенклатурата на държавите и териториите за статистиката на Общността за външната търговия. Вж. Регламент (ЕО) No 2020/2001 на Комисията (10) и последващите му актуализации).
 С оглед на хармонизирането държавите-членки използват и категорията „разни“ (кодове Q*) от номенклатурата на страните и териториите за целите на външнотърговската статистика. Известно е, че номенклатурата не обхваща всички специфични случаи на възстановяване при износа, но Комисията не изисква такъв тип подробности. Поради това държавите-членки преобразуват специфичните си национални кодове в по-широки категории на номенклатурата на страните и териториите за целите на външнотърговската статистика, преди да изпратят данните си на Комисията.
 8.8. F808: дата на предварително определяне
 В случай на предварително определяне, датата, на която е определен размерът на възстановяването.
 Изискван формат: „ГГГГММДД“